31995R0839
L 085/9
JURNALUL OFÍCIAL AL UNIUNII EUROPENE
REGULAMENTUL (CE) NR. 839/95 AL CONSILIULUI
din 10 aprilie 1995
de modificare a listei țărilor prevăzute în anexa I la Regulamentul (CE) nr. 519/94
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 113,
având în vedere propunerea Comisiei,
întrucât Regulamentul (CE) nr. 519/94 al Consiliului din 7 martie 1994 privind regimul comun aplicabil importurilor din anumite țări terțe (1) se aplică importurilor de produse originare, printre altele, din Estonia, Letonia și Lituania;
întrucât Comunitatea a semnat acorduri de liber schimb cu Estonia, Letonia și Lituania, țări care, în afară de aceasta, au demarat un program important de reforme economice destinate asigurării tranziției acestora spre o economie de piață;
întrucât este necesar, prin urmare, să se prevadă că, de la intrarea în vigoare a acestor acorduri, țările respective nu mai intră în domeniul de aplicare al Regulamentului (CE) nr. 519/94,
ADOPTĂ PREZENTUL REGULAMENT:
Articolul 1
Estonia, Letonia și Lituania sunt eliminate din anexa I la Regulamentul (CE) nr. 519/94.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la data intrării în vigoare a acordurilor de liber schimb încheiate, respectiv, între țările menționate la articolul 1 și Comunitate.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 10 aprilie 1995.